Okresná prokuratúra Partizánske 
Februárová 157, 958 01 Partizánske 	

Sp. zn. : Pv 106/11/3305	Partizánske, 9.5.2012
EEČ : 2-25-8-2012

U Z N E S E N I E

Trestná vec:	obvinený XXXXX  
Prečin:	všeobecné ohrozenie podľa § 285 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Partizánske
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
4.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
5.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
6.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
7.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
8.	XXXXX 
	sídlo organizácie: XXXXX
9.	XXXXX 
	sídlo organizácie: XXXXX
10.	XXXXX 
	sídlo organizácie: XXXXX
Obsahom zmieru je:
a/ obvinený vyhlásil, že spáchal skutok, za ktorý je stíhaný

b/ obvinený nahradil poškodenej XXXXX škodu vo výške 553,- €, poškodenej Všeobecnej zdravotnej poisťovni, a. s. nahradil škodu vo výške 319,91 €,  poškodenej Dôvere zdravotnej poisťovni, a.s. nahradil škodu vo výške  16,96 € a  poškodenej Sociálnej poisťovni nahradil škodu vo výške 49,70 €, pričom poškodení XXXXX, XXXXX, XXXXX, XXXXX, XXXXX, XXXXX, ml. si voči obvinenému v súvislosti s danou vecou neuplatnili žiadnu náhradu škody ani žiadne iné nároky, keďže im týmto činom nebola žiadna škoda spôsobená

c/ obvinený zložil na účet prokuratúry č. 1802073855/0200 peňažnú sumu vo výške 300,- € určenú na všeobecne prospešné účely, z tejto sumy určil 50 %, teda sumu 150,- €, štátu na peňažnú pomoc poškodeným podľa osobitného zákona a 50 %, teda sumu 150,- € organizácii Archa, neziskovej organizácii, ul. 5. apríla č. 792/14, 957 01 Bánovce nad Bebravou, IČO: 36119555, na účet vedený v peňažnom ústave ČSOB, a.s., č. 4001102015/7500.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Partizánske pod spisovou značkou ORP-276/PE-PE-2011.

Skutková veta: 
že ako fyzická osoba vykonávajúca podnikateľskú činnosť na základe živnostenského oprávnenia pod obchodným menom XXXXX XXXXX, IČO 34478051 s miestom podnikania 95641 XXXXX, XXXXX,  predmetom podnikania pekárstvo a zároveň ako zamestnávateľ riadiaci činnosť svojej prevádzkarne pekárstva v Bánovciach nad Bebravou, na ulici K nemocnici 41/22 a zodpovedný za bezpečnosť a ochranu zdravia pri práci nezaradil zamestnancov na výkon práce so zreteľom na ich odbornú spôsobilosť podľa právnych predpisov na zaistenie bezpečnosti a ochrany zdravia pri práci a dovolil, aby vykonávali práce, na ktoré nemajú doklad o odbornej spôsobilosti, nezabezpečil, aby pracovné prostriedky neohrozovali bezpečnosť a zdravie zamestnancov, nakoľko nezabezpečil vykonanie odbornej prehliadky a odbornej skúšky pekárenskej pece VAPOR 186/14,2, v.č. 0252002 v dôsledku čoho bol  automatický snímač polohy klapky komína tejto pece nefunkčný, čím bola umožnená prevádzka horáka pece pri uzatvorenej klapke komína a nezabezpečil na danom pracovisku vhodné vetranie, čím porušil § 6 ods. 1 písm. d), písm. e), písm. o) zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov v dôsledku ktorých porušení dňa 15.12.2010 v uvedenej prevádzkarni pekárstva v Bánovciach nad Bebravou, na ulici K nemocnici 41/22 obsluhoval vyhradené technické zariadenie plynové sk. Bh- Pekárenskú pec VAPOR 186/14,2, v.č. 0252002 zamestnanec XXXXX, ktorý nemal písomný doklad o overení odborných vedomostí a na obsluhu tohto zariadenia a ktorý nesprávnym prevádzkovaním tejto pece uviedol do prevádzky plynový horák pece s tým, že ponechal uzavretý uzáver z pece do dymovodu, pričom  horák pece nebol z dôvodu nefunkčnosti automatického snímača polohy klapky komína pri takto zatvorenej klapke odstavený z prevádzky, čím došlo k nedokonalému horeniu bez potrebného komínového ťahu a následnému vzniku oxidu uhoľnatého, ktorý sa začal šíriť do pracovného priestoru pekárstva a  keďže na danom pracovisku nebolo zabezpečené vhodné vetranie došlo k zamoreniu ovzdušia v pekárstve oxidom uhoľnatým v koncentrácii 350 ppm a následne v čase okolo 21.30 h. k nadýchaniu sa v tom čase prítomných pracovníkov pekárstva poškodených  XXXXX, XXXXX, XXXXX, XXXXX, XXXXX, XXXXX, ml. a XXXXX  ovzdušia zamoreného oxidom uhoľnatým, čím boli poškodeným XXXXX, XXXXX, XXXXX, XXXXX, XXXXX a XXXXX spôsobené ľahké zranenia, a to ľahká intoxikácia  oxidom uhoľnatým, ktoré si u všetkých týchto poškodených vyžiadali ošetrenie bez liečenia a sťaženia obvyklého života poškodených a poškodenej  XXXXX ľahké zranenie, a to ľahká intoxikácia oxidom uhoľnatým, ktoré si vyžiadalo ošetrenie a liečenie v trvaní 3 dní so sťažením obvyklého spôsobu života poškodenej v trvaní 2 dní
Odôvodnenie: 
	Poverený príslušník PZ Obvodného oddelenia PZ Bánovce nad Bebravou  uznesením ČVS: ORP-561/OSV-BN-2010 zo dňa 15. 12. 2010 podľa § 199 ods. 1 Tr. poriadku začal trestné stíhanie pre prečin všeobecného ohrozenia podľa § 285 ods. 2 Trestného zákona. 

Námestník Krajskej prokurátorky v Trenčíne uznesením pod sp. zn. 1 KPt 188/11-6 zo dňa 24.2.2011 podľa § 23 ods. 1 Tr. por. per analogiam, predmetnú trestnú vec vedenú na Okresnej prokuratúre Bánovce nad Bebravou pod č. Pv 556/10 odňal tejto prokuratúre a súčasne ju prikázal na ďalšie konanie Okresnej prokuratúre v Partizánskom.

Riaditeľ Krajského riaditeľstva PZ v Trenčíne uznesením č. KRPZ-TN-OPP-445/2011 zo dňa 15.3.2011 podľa § 23 ods. 1 Tr. poriadku ( per analogiam) odňal danú vec Obvodnému oddeleniu PZ Bánovce nad Bebravou a prikázal ju Obvodnému oddeleniu PZ Partizánske.

Poverený príslušník Obvodného oddelenia PZ Partizánske uznesením ČVS: ORP-276/PE-PE-2011 zo dňa 2.12.2011 podľa        § 206 ods. 1 Tr. por. vzniesol XXXXX obvinenie pre prečin všeobecného ohrozenia  podľa § 285 ods. 1  Tr. zákona na tom skutkovom základe ako je uvedené vo výrokovej časti tohto uznesenia. 

	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g/ Tr. poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov.

V prípravnom konaní bol vykonaný výsluch obvineného XXXXX, poškodených XXXXX, XXXXX, XXXXX, XXXXX, XXXXX, XXXXX, ml. a XXXXX, splnomocnených zástupcov poškodených Všeobecnej zdravotnej poisťovne, a.s., Dôvery zdravotnej poisťovne, a.s. a Sociálnej poisťovne,  ktorí dali súhlas na rozhodnutie o schválení zmieru a zastavení trestného stíhania. Obvinený XXXXX slobodne, vážne a určito vyhlásil, že spáchal skutok, pre ktorý je trestne stíhaný, nahradil poškodeným nimi uplatňovanú škodu a  dňa 7. 2. 2012 zložil na účet Krajskej prokuratúry XXXXX  č. 1802073855/0200 peňažnú sumu vo výške 300,- € určenú na všeobecne prospešné účely, z tejto sumy určil 50 %, teda sumu 150,- €, štátu na peňažnú pomoc poškodeným podľa osobitného zákona a 50 %, teda sumu 150,- €, organizácii Archa, n.o. ul. 5. apríla č. 792/14, Bánovce nad Bebravou, IČO: 36119555, na účet vedený v peňažnom ústave ČSOB, a.s., č. 4001102015/7500. Poškodení XXXXX, XXXXX, XXXXX, XXXXX, XXXXX, XXXXX, ml. zhodne vyhlásili, že konaním obvineného XXXXX im nevznikla žiadna škoda a preto si voči obvinenému v súvislosti s danou vecou neuplatňujú žiadne nároky ani žiadnu náhradu škody. Poškodená XXXXX vyhlásila, že obvinený jej nahradil spôsobenú škodu v ňou požadovanej výške, čím sú jej nároky na náhradu škody plne uspokojené, neuplatňuje si žiadne iné nároky ani žiadnu inú náhradu škody. Poškodení Všeobecná zdravotná poisťovňa, a.s., Krajská pobočka XXXXX v zastúpení XXXXX, Dôvera zdravotná poisťovňa, a.s. XXXXX v zastúpení XXXXX a XXXXX v zastúpení XXXXX vyhlásili, že obvinený XXXXX im nahradil spôsobenú škodu v plnej výške, čím sú ich nároky na náhradu škody plne uspokojené, a v súvislosti s danou vecou si voči obvinenému neuplatňujú žiadne iné nároky ani žiadnu  inú náhradu škody. 

	Z predloženého spisového materiálu vyplýva, že na obvineného XXXXX sa hľadí, akoby nebol odsúdený. Obvinený doposiaľ nebol riešený v priestupkovom konaní, pričom z miesta bydliska je hodnotený kladne. 

	Obvinený a poškodení uzavreli dňa 17.2.2012 a 26.04.2012 dohodu o zmieri s obsahom uvedeným vo výrokovej časti tohto uznesenia.

	Peňažná suma určená na všeobecne prospešné účely, ktorú obvinený zložil na účet prokuratúry nie je zrejme neprimeraná závažnosti spáchaného trestného činu. 

	Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že rozhodnutie o schválení zmieru a zastavení trestného stíhania je v danom prípade z hľadiska účelu trestného konania dostačujúce. 

	Z uvedených dôvodov, keďže boli splnené všetky zákonné podmienky pre schválenie zmieru a zastavenie trestného stíhania, rozhodol som tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Dobrík
prokurátor